Списък на консумативи и импланти, прилагани в Клиниката по неврохирургия, които не се покриват от НЗОК и се заплащат от пациентите:

1. Титаниев клипс при хирургията на мозъчни аневризми – от 800 до 1400 лв. за 1 бр. в зависимост от големината и модела. Понякога се налага прилагането на повече от един клипс.

2. Титаниева мрежа за краниопластика в областта на калварията от 4000 до 4500 лв. в зависимост от големината и броя на поставените винтове.

3. „Нано стим”, костна паста за краниопластика, когато се налага ръчно моделиране (най-често в краниофациалната област). От 1500 до 1800 лв. в зависимост от дозата.

4. Биологично лепило, прилага се при краниопластики по базата на черепа, трассфеноидална хипофизектомия и други интервенции, цена за една доза около 250 лв.

5. Титаниев изкуствен диск (кейдж) при преден достъп в шийната област. Около 2000-2500 лв. за 1 бр. в зависимост от големината.

6. Титаниев диск със запазена подвижност при преден шиен достъп. Цена около 7000 лв. за 1 бр.

7. Титаниева мрежа (мешове) за вертебропластика при тумори, травми и други. Цена около 2000 лв. за 1 бр.

8. Титаниеви плочки – пръчки за стабилизация на гръбначния стълб в шийната област. Цена от 2000 до 4500 лв. в зависимост от големината и броя на поставените винтове.

9. Титаниеви плаки – пръчици за стабилизация на гръбначния стълб в тораколумбалната област. Цена от 4500 до 10000 лв. в зависимост от големината и бройката на поставените винтове.

10. Костен цимент при гръбначно-мозъчни операции, около 1500 лв за една доза.

11. Дураген за пластика на дурата от 900 до 1200 лв. в зависимост от големината.

12. Медишиелд гел, прилага се при гръбначно-мозъчни операции против епидурални сраствания. Цена около 1200 лв.

13. Клапи при хидроцефалия от 3000 до 4500 лв. в зависимост от качеството и възможностите за магнитно регулиране на налягането.

Най-често пациентите се обръщат към следните фирми :

· ПСД Комерс ООД, София, бул. „Братя Бъкстон” № 40, ет. 4, тел: 9305727; 8555189

· „Мед. техника инженеринг”, София, ж.к. „Младост” I, ул. „Димитър Моллов”, бл. 28 вх. Б (до Окръжна болница), тел: 4627124; 8734943

Пояснение: Фирмите доставчици на импланти предоставят и цeлия специфичен хирургичен набор, необходим за самата оперативна интервенция, който хирургичен набор се връща обратно на фирмата след операцията.

